नोगोरारि आयेन  1955  नि बादिब्ला बांग्लादेस,पाकिस्तान,आपगानिस्तान हादोरफोरनिफ्राय हिन्दु,सिक,बुद्दिस,जैयन,पारसिस,आरो क्रिस्तान हारिनि सुबुंफोर जाय बिथांमोनहा भारत हादराव आयेन बेरेखायै हाबफैनानै दं,बिथांमोनो नोगोरारि एबा थामोन्था होनायनि बिल ।मखनो गोनांदि,सा - सान्जा फरायसा आफाद,दुलाराय आसाम फरायसा आफाद आरो गुबुन गुबुन मोन  30  आफादफोरनिबो बांसिन आफादफोरा दिनै ( मंगलबार )  12  घन्टा आसाम बन्द' होनायाव मोनफ्रोमबो जिल्लाफोराव गोख्रो पुलिस आरो रेकुरिटिफोरनि सांग्रांथिखौ नुनो मोनदों,नाथाय गोबां जायगाफोरावनो धर्ना होगिरि बिथांमोनहा बन्द'खौ हेफाजाब होनानै टायार सावदों आरो बिजेपि दोलोनि मावख'खौबो अर सावनानै होनायखौ नुनो मोन्नाय जादों ।राजनात सिंह बिथांआ बुंदोंदि," नोगोरारि बिलखौ सोदांनो थाखाय बेसरकारि आफादआ ( NGO ) हादोरनि मोनफ्रोमबो हादोरसाफोराव थांनानै नायबिजिरदों आरो जयेन पारलियामेन्टारि खमिटिनि फिथायआ बिथांमोनिफ्राय फैदों "बिथांआ बुंदोंदि,आसाम हादोरसाया गोबाव समनिफ्रायनो आयेन बेरेखायै हाबफैनाय सुबुंफोरनि जेंनाजों मोगा मोगि जाबोगासिनो दं,बेनि थाखाय नखर मंत्रीआ NRC आरो आसाम एकर्डखौ लाबोनाय जादों ।रय बिथांआ सोंथि सोङोदि,भारत हादोरा सेकुलार हादोर आरो सुबुं माहारिनि हादोर जानानै बिलनि गेजेरजों मानो स्रिलंका आरो नेपाल हादोरफोरनिफ्राय फैनाय सुबुंफोरनि मुंखौ मखआखै ?नोगोरारि बिलखौ लानानै पारलियामेन्टनि लख सभा जथुमानि दान्थे बिदान्थेआव कंग्रेज दोलोआ जथुमानिफ्राय ओंखार लाङो ।एपिएससी आन्जाद  2018  : मबाईल पोन आरो इलेकट्रनिक आयजेंफोरखौ बाहायनो मोना